Delage

[miniatura|Mini coche Delage de 1906 con motor monocilindro [De Dion-Bouton|De Dion]]
miniatura|Delage D8-120

**Delage** foi unha compañía francesa de automóbiles de luxo e de carreiras fundada en 1905 por Louis Delage en Levallois-Perret preto de París. Foi adquirido por Delahaye en 1935 e deixou de funcionar en 1953.

## Historia temperá 
miniatura|right|Albert Guyot, gañador do GP des voiturettes de Dieppe 1908.
miniatura|Lucas-Bonnard, René Thomas e Albert Guyot antes do Grand Prix des Voiturettes de Dieppe en 1908, nos seus Delage.
miniatura|Delage de carreiras de 1908, na actualidae.
[miniatura|[Delage 2LCV-Coche de carreiras de 1924]]

A compañía fundouse en 1905 por Louis Delage, quen pediu prestados 35.000 Francos para facelo.

A súa primeira sede foi na Rue Cormeilles en Levallois-Perret. A empresa ao principio tiña só dous tornos e tres empregados, un deles o antigo xefe de deseño de Peugeot. Os bos resultados contribuíron ás vendas totais que excederon os 300 coches no ano.

Delage pasouse ao motor de catro cilindros en 1909, ao principio proporcionado por De Dion e Edouard Ballot. Pronto, a compañía producia os seus propios motores.

A década de 1920 foi realmente a primeira "Idade de Ouro" de Delage. Os máis famosos foron os 4 cilindros DE e DI de aproximadamente 2 litros e 11&nbsp;hp. Delage tamén intentou competir con Hispano-Suiza, co GL de 30&nbsp;hp e 5954 cc, con certo éxito. Logo diso veu unha nova xeración de coches de seis cilindros, como o MD (3174 cc) e DR (2516 cc), o vehículo máis vendido na historia da marca, deseñado polo enxeñeiro Gaultier.

Tanto o CO como o DO foron substituídos en 1922. Un coche de 1925 con motor de 5954 cc e seis cilindros, utilizou novamente o bloque GL, con catro válvulas por cilindro e dous levas de cabeza xemelgas.

En 1930, Louis Delâge foi atraído polo luxo e o "coche bonito". Maurice Gaultier deseñou un 8 cilindros en liña de 4.061 cm3, o D8 evolucionou ao D8S (Sport). Que permanecerá na mente de moitos como LA Delage ... As carrozarías máis belas vestiron este chasis e Delage gañou o primeiro lugar entre a competencia dos máis elegantes.

A raíz das secuelas da crise económica de 1929, as dificultades debido ás malas vendas acumuláronse para os fabricantes de automóbiles de luxo. Louis Delâge, con todo, levou a cabo un importante esforzo de renovación técnica, axudado por un grupo de comerciantes e banqueiros. Foi en balde, a situación comercial e financeira da firma quedou bastante mal parada.

No Salón do Automóbil de París de 1932, presentouse o D6-11 un 11 CV cun pequeno motor de 6 cilindros e 2.101 cm3, e un ano máis tarde, o novo motor de oito cilindros Delage, o D8-15 de 2660 cm3. Ambos modelos equipados con rodas dianteiras independentes e un motor con tecnoloxía innovadora non foron suficientes para frear a caída das vendas. Os últimos modelos que xurdiron en Courbevoie foron os D6-65, D8-85 e D8-105. Pero nada logrou frear a ruína económica. A liquidación voluntaria da fábrica de Courbevoie decidiuse 20 de abril de 1935.

### Renacemento 
miniatura|Un Delage TT (*Tourist Trophy*).
miniatura|Un Delage D6 Grand Prix antes da guerra (1939).
miniatura|Un Delage D6 Grand Prix despois da guerra (1946).
En 1935 Louis Delage, pouco disposto a admitir a derrota, considerou moitas solucións para salvar a súa empresa, unha marca que destacara de xeito tan brillante nos circuítos, e cunha reputación de calidade dos seus produtos. Renovouse coa asociación co empresario Walter Watney. Deste xeito creou a « Société Nouvelle des Automobiles Delage » producidos por Delahaye, os coches coñeceron unha especie de segunda "idade de ouro" ...

Os Delage fabricados por Delahaye viron a luz no Salón de 1935 desde a gama de 4 cilindros *DI-12* ao maxestoso *D8-120* pasando polo 6 cilindros *D6-70*, coche que logrou un amplo éxito. Todos estes coches, do mesmo xeito que os seus predecesores, levaron o "toque Delage" e foron carrozados polos mellores carroceiros logrando os primeiros lugares nos concursos de elegancia. O *D6-70* estivo dispoñible na versión "carreira" e volveu facer brillar o nome de Delage nos circuítos con certo éxito.

Logo da segunda guerra mundial, produciuse un modelo de seis cilindros de 3 L, pero ao final o nome desaparece despois do salón de 1953.

## Modelos
miniatura|Delage Tipo D8-120
miniatura|Delage D6.
* Delage CO (1918, 6 cyl, 4,524 cc)
* Delage DI (1920, 2,121 cc)
* Delage CO2 (1921)
* Delage 2 LCV (1923, 12 cyl, 2L)
* Delage GL (5,954 cc)
* Delage DE
* Delage DH (12 cyl DH, 10,5L)
* Delage DI S
* Delage DI SS
* Delage DMS (6 cyl, 3L)
* Delage DML (6 cyl, 3L)
* Delage 15 S 8 (8 cyl, 1,500 cc)
* Delage GL (5,954 cc)
* Delage DM (6 cyl, 3,174 cc)
* Delage DR (6 cyl, 2,516 cc)
* Delage D4 (4 cyl, 1,480 cc)
* Delage D6-11 (6 cyl, 2,101 cc)
* Delage D8-15 (2,768 cc)
* Delage D6-65
* Delage D8-85
* Delage D8
* Delage D8 S (8 cyl, 4,061 cc)
* Delage D8-105
* Delage DI 12 (4 cyl)
* Delage D8 120
* Delage D6 70 (6 cyl)

## Notas
## Véxase tamén
### Ligazóns externas
* Les Amis de Delage, website of Delage-collectors
* Delage World, web site maintained by collector Peter Jacobs